open-index/open-wikipedia-markdown huggingface dataset:
يسوع

**يسوع** ف نّصرانية ولا **عيسى** ف لإسلام (ب لعبرية ؤ لأرامية **יֵשׁוּ** *ييشووا*، ب ليونانية **Ἰησοῦς** *ييسوس*، مزيود ف مابين 7 ؤ 4 قبل لميلاد - مات ف 30 ؤلا 33 ميلادية) هوّا داعية يهودي ؤ زعيم ديني عاش ف لقرن لّول لميلادي.

يسوع من أكتر الشخصيات لي ناض عليها دباز بين الأديان الإبراهيمية، تولد ف فلسطين من مريم العدرا. ليهود كيقولو بلي هاد مريم زانية و بلي يسوع ولد زنا. النصارا كيقولو بلي راه رب و ولد رب ومع الروح القودوس كيشكلو بتلاتة التالوت المقدس و بلي الأب صيفط ولدو يسوع (من مريم) باش يهدي الناس، و يسوع خلاهم يقتلوه بش يغفر لكل البشر دنوبهم. لمسلمين كيقولو بلي تولد غير من مريم بلا أي علاقة جنسية و بلي هنا كاينة المعجيزا د الله، و بلي نبي من لأنبيا د سيدي ربي صيفطو باش يهدي الناس و يردهم للطريق. و بلي متقتلكش و إنما ترفع للسما و غيخرج ف آخير الزمان بش ينصر المومنين.

## مصادر


تصنيف:تاريخ لمسيحية
تصنيف:دين
تصنيف:لمسيحية
تصنيف:وفيات ف لقرن 1
تصنيف:زيادة 6 قبل لميلاد
تصنيف:زيادة 4 قبل لميلاد
تصنيف:زيادة 1 قبل لميلاد
تصنيف:وفيات 30
تصنيف:وفيات 33
تصنيف:زيادة 5 قبل لميلاد
تصنيف:وفيات ف عوام 30
تصنيف:أنبيا ف القرآن
زلزال أݣادير 1960

تصغير|أݣادير مور الزلزال
**زلزال أݣادير 1960** هو زلزال طرا نهار 29 فبراير من عام 1960، مع 23:40 د الليل. و كايتعتابر مابين أكثر الزلازل اللي خلفو خسائر كبيرة ف التاريخ د المغرب كامل، حيت وصل لدرجة 5.8 على سلم ريشتر، و تسبب ف مقتل 12.000-15.000 شخص تقريبا وجرح 12.000 آخرين (من بين 33.000 واحد كانو ساكنين ف أڭادير ديك الساع). وشرد كثر من 35.000 شخص، ووصلات الخسائر ديالو تال 290 مليون دولار.

ف 1969، واحد الزلزال أخور قوى من زلزال 1960 طرا ف أڭادير، ولاكين مانتجو عليه تا شي خسائر. الزلزال لقوي لي داز ف أڭادير قبل من هادا كان ف 1751.

## الزلزال
لعبار د لقوة د هاد الزلزال كايتراوح مابين 5,8 و 6,25 على سلوم ريشتر، و كانو سبقوه جوج زلازل ب قوة متوسطة. الزلزال تبعو تسونامي لي وصّل لما د لبحر تال علاين 100 ميترو ف ليابسة.

كاينين تلاتة د لأسباب علاش الدمار ديالو كان كبير بزاف: حيت لغرق ديالو كان نسبياً قريب ل السطح، حيت لمركز ديالو كان قريب بزاف ل مدينة كبيرة، و حيت لمدينة براسها ماكانتش مستاعدة ل زلزال بحال هادا، من الزلزال د أڭادير د 1751 طراو غير زلازل ضعاف بزاف ف لمنطقة.

## نتائج

لمدينة لقديمة د أڭادير ف داك لوقت و 70% د لمدينة الجديدة تدمرو بشكل كامل. لقوادس د بوخرارب تهرّسو تاهوما، و بزاف د الطوبات نتاشرو ف لمدينة على حساب شهادة د السكان.

### التأتير الديموڭرافي
12000 تال 15000 واحد ماتو ف هاد الزلزال، من بينهوم 2000 د لڭوْر. من بين 2200 يهودي مغريبي لي كانو ف أڭادير، 1500 تقريباً ماتو ف الزلزال. الجتت كانو كتار ل درجة بلي أغلب لي ماتو تدفنو ف مقابر جماعية.

## بعد الزلزال

من مور ما جا الزلزال، جا أمر باش المدينة تخوا من بعد يومين، باش ماينتاشرش الوباء، وطلب الملك محمد الخامس بن يوسف باش تعاود المدينة تتبنى على بعد 3 كيلومتر على بلاصتها القديمة, وتماك قال الجملة الشهيرة ديالو:لَئنْ حَكَمَتِ الأقْدَارُ بِخَرَابِ أَكَادِير، فَان بِنَائَهَا مَوْكُولٌ إِلَى إِرَادَتِنَا وَعَزِيمَتِنَا

## أݣادير اليوم

أݣادير من بعد الزلزال عاود تعمرات، و تسمات ديك المرحلة ب مرحلة الإنبعاث، و دابا كاتعتابر من أجمل المدون السياحية ف المغرب.

## مصادر

## مزاود
* 
* 

تصنيف:زلزال ف لمغريب
تصنيف:تاريخ د أݣادير
تصنيف:1960 ف لمغريب
تصنيف:مقالات فيها مصدر و 3000 بايت
تابنادميت (فلسافة)

**تابنادميت** ؤلا **تابنادمية** هيا واحد لموڤمو فلسافي و تخمامي بان هوّا اللول ف الطاليان ف لوقيتة ديال لعاود-ولادة (ب لفرانساوية Renaissance)، ؤ من بعد داز نتاشر فݣاع الجوايه د ؤروپا سيرتو مورا لختيراع ديال لمطباعة د ݣوتنبرݣ ف عام 1448 ضد فالضوݣما لقاصحة ديال لكانيسة لي كانت سايدة ف لوقيتة ديال الضلامي د ؤروپا.

[تصغير|رسمة دارها [ليوناردو دا ڤينشي|ليوناردو داڤينشي: رّاجل لڤيتروڤي]]
لبيت د لمصاوبة ديال هاد لموڤمو هوا تبدال الشوفة على بنادم و ترجاع قيمتو ليه، ؤ إحياء لخصايل و لفلسافة د ليونان لقديمة اللي كاتعتابر بنادم هوا الصونطر ديال لفلك (لكون) و لهتيمام ديالها، ؤ لي مبازية على تاعقلانيت و التخمام لحر اللي هوا السّاس ديالها.

## لخصايل دهاد لفلسافة
### رجعة ل لعيون لقدام
ف ݣاع ؤروپا، كانو لقرّاية كي إيرازم (1469-1536) و ݣيوم بودي (1467-1540) كايهزو لكنانش و النصوصا ليونانية و اللاتينية لقدام ؤ كايترجموهوم وكايخدمو عليهوم.

### شوفة جديدة على بنادم
تابنادميت كاتحط بنادم فالصونطر ديال لفلك كيما قال لعاليم د الربانيات جون پيك دولاميراندول، و فوق هادشي كاتݣول بلي بنادم مكمول و لكسدة ديالو مپيرفيكتية و حتا لولة ماخاطياهاش، داكشي علاش الرساما ديك الساعات كانو كايرسمو بنادم عريان.
حيت بالنسبة ليهوم*"لعقل الصحيح فلكسدة الصحيحة"* :


Mens sana in corpore sano


هاد لمتلة كاترجع للشاعير اللاتيني يوڤينال لي عاش ف لقرن اللول ميلادي.

### تخميمات جداد
لفلاسفة لبنادميا عندهوم التيقة لكاملة ببنادم حيت هوا لمخلوق اللي عندو لقدرة و لبغية باش يكتاسب لمعريفة و يقلب على لحكمة.

## لبنادميا لمشنوعين
من بين لفلاسفا ديال تابنادميت اللي داو الشنعة (شهرة، سمعة كبيرة) نقدرو نجبدو :
* ليوناردو دا ڤينشي
* إيرازم
* جون پيك دولاميراندول
* پيترارك

## مصادر


تصنيف:لفلسفة
تصنيف:مقالات فيها مصدر و 3000 بايت
أويلر

**ليونهارت اويلر** (بلألمانية: Leonhard Euler) تولد ف 15 أبريل فعام 1707 ف بازل ف سويسرا ومات ف 18 شتنبر عام 1783 ف سان پيطيرسبورݣ ف الإمبراطورية الروسية، هوا عالم دلماط ودلفيزيك ولفلك ولوجيك ومهنديس سويسري دار اكتشافات موهيما ومؤتيرا فبزاف دلفروع دلماط بحال لحساب متناهي الصغر والتفاضل والتكامل ونضرية المخططات، وساهم فبزاف دلفروع لاخرى بحال الطوپولوجيا ونضرية الاعدد التحليلية، ؤ دخل بزاف دلمفاهيم والروموز الماطيماتيكية، خاصة الدالة الرياضية.

ودار البوز بانجازاتو ف الميكانيك و ديناميك د لموائع و البصريات و الفلك ونضرية المزيكا. أويلر هوا أعظم رياضياتي ف لقرن تمنطاش واكتر الرياضيين من حيت لينتاج ديالو، راه كتب واحد 800 كتاب جمعهوم ف 72 مجلد أغلبها منين كان ف سان پيطيرسبورݣ وف برلين لعاصيمة د پروسيا ديك الساعة.

قال عليه پيير سيمون دو لابلاس: قراو أويلر... قراو أويلر... راه لوستاد ديالنا كلنا’’.

## مصادر


تصنيف:لماط
تصنيف:زيادة 1707
تصنيف:وفيات 1783
تصنيف:ناس توفاو ف سان پيطيرسبورڭ
لمرابطين

**لمرابطين** ؤلا **إمورابظن** (ب لأمازيغية : **ⵉⵎⵕⴰⴱⴹⵏ**) هي طاسيلة أمازيغية صنهاجية حكمات لمغريب ؤ أسسات *ليمبراطورية لمرابطية*، بانت من واحد لحركة اصلاحية اسلامية لي رجعات تجمع بين لقبايل صنهاجية لي غاتولي تسيطر علا طرقان تيجارية، ؤ لي غتبدا كاتوسع جيهة شمال، حتا ولات من ليمبراطوريات لكبار لي دازو ف تاريخ لمغريب لي كانت كتحكم من لمملكة د قشتالة ف شمال تا لواد سنيڭال ف لجنوب ؤ من لمحيط لأطلسي ف لغرب تا لجزاير لعاصيمة ف شرق ؤ ف صحرا لكبرى. من بين أشهر زوعما ديال لمرابطيا هو يوسف بن تاشفين لي غا يأسس مراكش ؤ يرجعها عاصمة بلاصت أغمات.

## لأصل ديال دولة

لأصل ديال لمرابطين من قبيلة لمتونا لأمازيغية اللي تابعة لصنهاجا. قدرو أنهم يوحدو لمغريب من بعد ما كان مقسم بين شحال من إمارة فتالي ديال لقرن عشرة، خصوصا فاش قضاو على لإمارة ديال سجلماسة وبرغواطة (تامسنا).

## تطور ديال دولة
تأسسات دولة د لمرابطين بعد 119 عام ورا ما طاحت دولة د لأدارسة، بضبط عام 1036 م على يد عبد الله بن ياسين، و دارت مراكش عاصمة ديالها، ونجحات تسيطر على بورغواطة، هاد دولة عرفات أحسن وقت ليها على يد يوسف بن تاشفين، و ماطاحتش تا لعام 1143 م على يد لموحدين.
تصغير|رسمة ديال أبو بكر بن عمر اللمتوني
## توسع ديال دولة
تصغير|445x445بك|توسع ديال لمرابطين
من ورا ما طاح لحوكم ديال لأدارسة، ومن عام 1060، بداو سلالات أمازيغية تايحكمو لمغريب، أول وحدة كانت هي دولة ديال لمرابطين لي لأصل ديالها من قبيلة لمتونة من صنهاجة. دولة د لمرابطين نجحات توحد لمغريب، ؤ توسعات ف لأندلوس ؤ لمغريب دابا، ؤ توسعات تا على شي بلايص من موريطانيا ومالي ولجزاير دابا، كيف ما كانت حاكمة طرقان ولمدون ديال تجارة ديك لوقت.

### لفتح د لأندلوس
لفترة د لحوكم ديال يوسف بن تاشفين، دعاو لأمراء ديال الطائفة المسلمة ف لأندلس لمرابطين باش إدافعو على لأراضي ديالهم من لمسيحيين، بعد ما تدخول لمرابطين عام 1086، حافظو على لأندلوس بعد ما كانت قريبة طيح، ؤ ف عام 1090 رجع يوسف بن تاشفين ل لأندلوس ؤ ضمها للدولة د لمرابطين. بدات لقوة د لمرابطين كاتنقص من نص للول ديال لقرن طناش، حيث ضعافت دولة من بعد ما خسرو ف معركة أوريك. بعد ما دخلو لموحدين لمراكش عام1147، طاحت دولة لمرابطية، لكن واخا هاكاك، بقا لبعض منهم تايناضل، بحال (بنو غانية).

## سلاطين ديال دولة
يوسف بن تاشفين، سميتو كاملة هي أبو يعقوب يوسف بن تاشفين بن إبراهيم اللمتوني الصنهاجي، تزاد عام 1009 و خدا لحكم عام 1065، و مات عام 1106 فمراكش و تدفن فيها، هو واحد من لحكام ديال دولة لمرابطية من أصل أمازيغي، (قبيلة لمثونة)، تلقب بأمير المؤمنين وناصر الدين، مراتو هي زينب نفزاوية، ؤ ولادو هوما علي بن يوسف بن تاشفين وتميمة بنت يوسف بن تاشفين.

## مصادر


تصنيف:تاريخ د لمغريب
تصنيف:تاريخ د جزاير
تصنيف:التاريخ د صبانيا
تصنيف:مقالات فيها مصدر و 3000 بايت
لاكوط

**لاكوط** ؤلا **سّاحل ؤلا كورنيش ؤلا أفتاس** هيا ديك لبلاصة اللي كايتلاقى فيها لبحر معا ليابسة.

## تجميعة د تصاور

ملف:Kasbah Agadir.jpg|لاكوط ديال أڭادير على لمحيط التيلاسي
ملف:BOUALAM.the boat south mediterranean-Maghrebis.jpg|لاكوط ديال دوار فالشمال دلمغريب على لبحر لمتوسط
ملف:Dunes dakhla moroccan sahara.jpg|لكدية لبيضة على لاكوط ديال الداخلة


## مصادر


تصنيف:جغرافيا
حريرة

**لحريرة** هي شوربة خاصة بـ لكوزينة لمغريبية. كيتخلط فيها بزاف د لقوام بحال لحمص و لعدس ولقصبر و لكرافص و الدݣيݣ و اللحم و ماطيشة. كتتشرب بشكل كبير ورسمي فشهر رمضان ومايمكنش تلقا شي طابلة د شي عائلة مغريبية مفيهاش لحريرة مع شهيوات خرى خصوصاً الشباكية و التمر.

لحريرة طقس من طقوس رمضان ولاكين كتشرب حتى فلأوقات العادية وخصوصا فلبرد.

## لكلمة
كيقول دريس أزدود فأصل كلمة «الْحْرِيرَة» بلي راها أمازيغية مشتقة من كلمة «تاحريرت» وجمعها هو «تيحريرين».

### لمعنى الرمزي لكلمت لحريرة
كيݣولو لمغاربة لحريرة بمعنى زاوج ويقصدو لمشاكل لمعقدة للي صعيب تتحل ويقولو هاذ لجوملة: "حريرتك حريرة" بمعنى قضيتك صعيبة.

## لحريرة ف لجزاير
دكر لكاتب لجزائري لوهراني مالك عالولا (1937 - 2015) ف كتابو "les festins de l'exil" بلي لحريرة لي منتشرة ف وهران أصلها مغريبي، و كيقول بضبط ف صفحة 110:

## تاريخ
على حساب الشاف لمغريبي لحسين لهواري لمهتم ب تاريخ لكوزينة لمغريبية، لحريرة يقدر يكون عمرها 2200 عام، و عندها رتباط ب التقافة لأمازيغية. و كيڭول بلي لكوماندانات د الجيش الروماني كانو كيوصيو لعساكريا و لڭلادياتورات باش ياخدوها. لهواري كيعتابرها "أقدم طبق مغريبي موتق تاريخياً". كاينين مؤرخين خرين كيڭولو بلي أصلها كيرجع ل لعهد لمريني، ف كتاب تحفة النظار في غرائب الأمصار وعجائب الأسفار ديال بن بطوطة فاش زار لهند، وقال:

وشار ليها لقاضي لمغريبي عبد المأمون البلغيثي ف شعر ديالو هي و لكسكسو:
و ف عهد لمرابطين و لموحدين، ذكر النويري بلي بن تومرت -مؤسس الدولة لموحدية- كان كيطيبها ل لعساكريا ديالو كلا نهار بعدما قطع الأمير علي بن يوسف عليهم لميرة *(لماكلة لي كيتزودو بيها)*، وشار ليها بن زهر بمصطلح «الحريرة». وكنلقاوها مذكورة ف لأرجوزة الشقرونية ديال عبد القادر بن العربي المنبهي المدغري بن شقرون المكناسي -لي عاصر مولاي سماعيل- بسميت "مشروب لحساء" وكيقول فيها:

وكتعتابر لحريرة من لأطباق لمغريبية لي هضرو عليها لواريدين و وصفوها، و قالو بلي شكالها و لوانها كاتنوع و كاتختالف، كما أنها ذكرات ف كتاب «Le Maroc Moderne» لي تصدر عام 1885م ف عهد السلطان لحسن الأول (1836م - 1894م)، وجا فيه:

## لمكونات
مركز|تصغير|لحريرة لمغريبية

## طريقة تحضير
# ف كوكوط حطي لبصلة ولمطيشة ولحم ولمعدنوس ولقزبور ولكرافس.
# زدي لبزار ولملح ولكركم وزنجبيل.
# زيدي سمن وحركي لمكونات على لعافية شي 5 دقايق حتى يتجانس.
# زيدي لحمص ولعدس وتابعي تحراك.
# كبي لما وغطي لكوكوط. خليه شي ساعة حتال ساعة ونص، حتى يطيب مزيان.
# زيدي شعرية وحركي.
# ف زلافة، حطي دقيق وكبي فوقو شوية د لما وحركيه حتى يذوب.
# فاش كيتكثف لمزيج ف لكوكوط، زيدي خليط دقيق تدريجياً مع تحريك، وتابعي تحريك.
# غطي لكوكوط، وخليه يغلي من جديد حتى يطيب دقيق. وف لخر قدميه.

## مصادر

تصنيف:كوزينة د لمغريب
تصنيف:كوزينة د إفريقيا
تصنيف:كوزينة عربية
تصنيف:كوزينة د جزاير
زلابية

**زلابية** من لحلويات لي عندها قيمة تقليدية خصوصاً ف رمضان ف الطابلة ديال لفطور ملي تبغي لعائلة تـݣلع لمغرب كتحطها معا لحريرة و تّمر.

## مصادر

تصنيف:كوزينة د لمغريب
تصنيف:كوزينة د جزاير
لمغاربا

تصغير|مرا مغريبية
**لمغاربا** هوما واحد لقوم اللي جنسيتهم ولّا أصلهوم من بلاد لمغريب سوا ساكنين ف لداخل ديالو ولّا على برا. عادادهوم ف لمغريب دابا واصل ل 38 مليون. غالبيتهم على الدين لإسلامي السني على لمذهب لمالكي. أغلبية د لمغاربا كينتاسبو إما للأمازيغ ولّا للعرب. كاينين أقليات بحال ليهود لمغاربة لي نسبتهم 0.2٪، و لؤروپيين لمغاربا. لمغاربا اللي ساكنين ف بلدان خرين كايتسماو ب "لمغاربا د لخاريج". أغلبية د لمغاربا د لخاريج كاينين ف فرانسا، سپانيا، بلجيكا، الطاليان، إسرائيل و هولاندا. كاينين مغاربا تا ف ألمانيا، لميريكان، كانادا و بلدان لخليج بحال لإمارات.

## معلومات ديموغرافية
* لعاداد د لمغاربا كايسوا 0.47% من لمجموع د لغاشي د لعالام و بهاكا مكلاصيين 41 ف الليستة د لبلدان محيت الساكنين.
* 63,8% من لمغاربا عايشين ف لمدون، يعني جوايه ديك 23 مليون.
* لعمر لمتوسط د لمغاربا هوا 29,8 عام.
* لمدينة لعامرة هيا كازا و ساكنينها واصلين ل جوايه 3 د لمليون و تابعاها طانجا.
* لعمر لمرجو عند لمغاربا هوا 77.1 عام.
* كولّا 47 تانية كايتزاد شي مغريبي و كولا 3 دقايق كايموت شي مغريبي.

## مصادر


تصنيف:لمغريب
تصنيف:مغاربا عايشين برا لمغريب
تصنيف:لمجتمع د لمغريب
تصنيف:أمازيغ
تصنيف:شعب عربي
تصنيف:شمال إفريقيا
تصنيف:ناس د شمال إفريقيا
تصنيف:مقالات فيها مصدر و علاين 3000 بايت
تصنيف:لمغرب لكبير
فطرة

**لفطرة** (ب لعربية **زكاة الفطر**) ف لمغريب هي يعني شوية ماكلة ولا شعير ولا فلوس كيتصدق بيها الصايم قبل ما يسالي شهر رمضان حتال صباح لعيد صّغير.

## مصادر

تصنيف:لإسلام
تصنيف:رمضان
كدية

[تصغير|لكدية لمعلومة ديال ل[ويندوز إيكسپي]]
**لكدية** كاتعني لبلاصة اللي طالعة على لارض وغالبا ماكايكون عندها واحد النقطة عالية واللي كاتسما **الشقّار**. لكدية هيا واحد التضريسة ما هيا جبل وماهيا سهل يعني بيناتهوم ، لعولاما د لجغرافيا البريطانيين كايݣولو باللي الجبل هوا لكدية اللي فايت ألف ݣدام فوݣ النيڤو د لبحر (تقريبا 300 ميترو).

## ضريب لمعاني
### فالتاريخ
لباشار كانو من شحال هادي، كايبنيو ديورهوم فالشقورا ديال شي كدية لجوج غراض سوا باش يتحماو من شي طوفان ومن لحملات د لويدان سوا باش يكون عندهوم شوفة واسعة للسايس (الميدان) اللي ضاير بيهوم فلوقيتة د لݣيرّات باش يشوفو لعدو دغيا.

## كديات مصاوبين

كاينين كديات طبيعيين، ولايني كاينين خرين مصاوبين داروهوم قوام غابرة. كاينة واحد لقبيلة من لمراكنة لأصليين فلغرب لوسطاني د ميريكان الشمالية سميتهوم شعوب **لهوپويل** كانو ݣاع كايتسماو بلبني دلكديات حيت كانو كايصاوبو بزاف ديال لكومات عندها فورمة د قبات ؤلا بوغلالات كايوصل لعلو ديالهوم ل تسعود ميترو.

## نوطات

## مصادر


تصنيف:جغرافيا
تصنيف:مقالات فيها مصدر و علاين 3000 بايت
يينيسي

تصغير|يسار|250px|<P ALIGN=center>تصويرة د واد يينيسي.</p>
تصغير|يسار|250px|<P ALIGN=center>لبلاصة د يينيسي ف لخريطة.</p>
**يينيسي** (بالروسية: Енисе́й، بلمنݣولية: Енисей мөрөн)، هو خامس أطول واد ف لعالم، و أكبر واحد اللي تيصب ف لمحيط لمجمّد الشمالي. تينبع واد يينسي ف الجبال د سيان ف سيبيريا، و موراها طرف منو تيمشي للجنوب و تيدخل ف مونݣوليا، و طرف تيبقا ف روسيا، تيطلع للشمال و تيقطع سيبيريا كلها تا تيصب ف لبحر د كارا. الشرق ديال لواد تيصب ف الضاية د بايكال. الطول لكامل د يينسي هو 5539 كيلوميطر.

أغرق بلاصة ف يينسي فيها 24 ميطرو د لغرق، و لمتوسط د لغرق د لواد كامل هو 14 لميطرو. لواد تيتجمد ف الشتوا، و ف شي بلايص ف الشمال ديالو تيبقا مجمد تال تقريبا 200 نهار كل عام. ملّي تيدوب التلج، تيدير لواد فيضانات كبار ف الربيع (بحال لويدان لاخرا د سيبيريا)، و تيقدر يفيض تا ف الصيف و لخريف إلا هبطات الشتا بزاف.

## مصادر


تصنيف:ويدان
تصنيف:مقالات فيها مصدر و علاين 3000 بايت
لواد الصفر

تصغير|يسار|250px|<P ALIGN=center>تصويرة د لواد الصفر.</p>
تصغير|يسار|250px|<P ALIGN=center>لبلاصة د لواد الصفر ف لخريطة.</p>
** لواد الصفر** (بالشينوية: 黃河) هو تاني أطول واد ف الشينوا (مورا يانݣ تسي) و سادس أطول واد ف لعالم. تسمّا صفر علاود لما ديالو واخد ديك اللون، حيث مخلّط ببزاف ديال التراب و لغيس اللي معمّرينو. تينبع لواد من الجبال ديال بايان هار ف لغرب د الشينوا، و تيقطع لبلاد من لغرب للشرق، تا تيصبّ ف لخليج د بوهاي، ف لبحر الصفر (اللي هو طرف من لبحر د الشينوا).

الطول د لواد الصفر هو 5464 كيلوميطر، و هو من لويدان لمهمة ف التاريخ د الشينوا، و تبنات ف جوايهو بزاف د لحوايج اللي أترات ف لحضارة د لبلاد. هاد لواد معروف بلفيضانات لخطيرة ديالو، وباللي تيبدّل الطريق ديالو بزاف.

## مصادر


تصنيف:ويدان
بوطولا 1 (1985-1986)

## لجدوال ديال الترتيب

## شوف حتى

* بوطولا 1
* بوطولا 2
* لهيكلة لهرمية د لبوطولات ديال كورة ف لمغريب
## مصادر

تصنيف:بوطولا 1
تصنيف:مقالات فيها مصدر و 3000 بايت
عبد الجليل بوزوݣار

**عبد الجليل بوزوݣّار** (مزيود ف 1968 ف مراكش) هوّا باحت ف لمجال د لأركيولوجيا ؤ ؤستاد د تّعليم لعالي ف لمعهد لوطني ديال عولوم ترات ؤ لأتار ف رّباط. ؤ كان ترأس عاداد ديال لفراقي د لبحت لمغريبية ؤ دّولية، من بينها فريق ديال لبحت ؤ لحفير ف مغارة لحمام كتاشفو فيها لحضارة ديالت إنسان تافوغالت، لّي كاترجع ل فترة قبل خمصطاشرالف عام ؤلا كتر.

## حياتو
بوزوݣار خدا لباك ديالو ف مراكش ف شعبة علمية ف 1987. كان ف اللول باغي يولي طبيب، ولاكين ب تأتير ديال واحد لأستادة د الليسي قرر باش يدير لأركيولوجيا ف لمعهد لوطني ديال علوم ترات و لأتار INSAP ف الرباط، و تخرّج منها ماجور ديال لپرومو ديالو. خدا ميتريز و موراها دّوكتورا من جامعة د بورضو ف فرانسا ف لجيولوجيا د لعصر رّباعي ؤ لقبلتاريخ.

ف 2002، سوتنا دوكتورا د دّولة ف لأركيولوجيا ف جامعة لييج، بلجيكا.

## لكاريير
مورما سالا قرايتو ف بورضو، قرّر بوزوݣار باش يرجع ل لمغريب، "أولاً حيت بلادو و تانياً حيت فيها بزاف د لإمكانيات د لحفر لأركيولوجي". لحملة اللولة لي شارك فيها كانت بحت أركيولوجي ف تمارة.

بوزوݣار باحت موساعيد ف معهد ماكس پلانك ف ألمانيا (من 2009)، ف لجامعة د ؤكسفورد ف بريطانيا (من 2013)، ؤ ف جامعة محمد لخامس - أݣدال ف رّباط (من 2004)، ؤ كان باحت موساعيد ف 2015 ؤ 2016 ف جامعة إيكس مارسيليا ف فرانسا.

ف يوليوز 2022، تعين بوزوݣار مدير د لمعهد لوطني ديال عولوم ترات ؤ لأتار.

عندو بزاف د لأبحات منشورة ف جورنالات علمية، ب تعاون معا باحتين مغاربة ؤ ݣور.

## مصادر

تصنيف:زيادة 1968
تصنيف:باحت أركيولوجي مغريبي
تصنيف:ناس تزادو ف مراكش
تصنيف:مقالات فيها مصدر و 3000 بايت
المختار البركاني

**المختار الزناتي،** لمعروف ب سميت **الشاب لمختار لبركاني**، هو موغني مغريبي كيلقبوه تا ب "ملك الرݣادة" لي هو تراث مغريبي، هو فنان عندو شي 43 ألبوم موسيقي ومئات لعراسات لي نشطهم.

## حياتو
تولد المختار ف 29 فبراير 1960 ف دوار أولاد عبد الرحمان إقليم بركان، وقرا غي شوية و خرج من لقراية و تبع لفن.

كانت لبديا ديالو معا لفن ف سن 15 عام، بعدما رحل ل أحفير وبقا فيها شي تسع سنين بين “لجواق” يتعلم. من بعد دخل معا مجموعت “البشارة” الغيوانية.

### شهادة ديال لفنان وديع الصافي
ݣال مختار لبركاني : "وديع الصافي فاش سمع لمواويل ديالي ف برنامج مسار ف القناة الثانية، قالي أنت عندك أنماط عراقية، وأنا ما عمرني عرفت شنو هما هاد الأنماط العراقية، أنا عروبي كندير الفن غير داك الشي اللي كنسمع وكنحس بيه".

## مصادر

تصنيف:بيوغرافيا د رجال
تصنيف:مغني مغريبي
تصنيف:زيادة 1960
تصنيف:ناس تزادو ف إقليم بركان
تصنيف:مقالات فيها مصدر و 3000 بايت
لحاج محمد لمسفيوي

لحاج **موحماد لمسفيوي** كايتعتابر من بين لقتالا لمتسلسلين لخطيرين لي تعرفو ف تاريخ د لمغريب يلا ماكان نيت ف لعالام كامل وهادشي ف لخر د لقرن تسعطاش و لبدية د لقرن لعشرين، هاد سيّد قتل 36 مرا ف مراكش ب مانيرة همجاوية وبسباب هادشي غايتحكم عليه مورا مايتعدب مزيان ب لإعدام بالتسوار لي غايطرا فحقو نهار 13 يونيو 1906.

لقاضية ديالو هضرو عليها جورنالات ديال لميريكان و لبريطان و دول اخرين، وزيدون لقنصلية د لميريكان ف طنجة تدخلات على لخط وعطاتنا تفاصيل على هاد لپروصي.

## حياتو
لحاج موحماد لمسفيوي كان خدام خراز وف نفس لوقيتة كان كايزمم لبريات ل ناس (كاتب عْمومي) نيت ف لمحال ديالو ف مدينة مراكش. كان معروف بلي مشا للحج، داكشي علاش كانو نّاس كيعيطو لو "لحاج". هاد سيد كان واخا هكاك حدودي مكايتعاشرش معا ناس لمدينة لي براصهوم ماعارفينش عليه بزاف د لحوايج، راجل غايكون ف تّلاتينات تال لخمسينات من عمرو داخل سوق راصو. بشكل عام ماكانوش نّاس كيتيقو فيه، حيت كانت إشاعة بلي كان قاتل شي حد ف شي بلاصة ؤ هرب.

## لجرائم
حنا ف عام 1906، لمغريب ديك ساع كان تحت لحكام ديال مولاي عبد لعزيز. من 1894 وكايكتر لغا على لغبور ديال لعشراوات د لعيالات ف مراكش، فاميلاتهوم كيما لمخزن كايقلبو عليهوم ليل ونهار باش يعرفو السويرتي ديالهوم. حيت ماقدّوش سّلطات باش يفكّو هاد لّغز، لفاميلة ديال وحدة من ضّحايا دارو تّحريات ديالهوم، ؤ وصلو ل مرا سبعينية سميتها *حنا<sup>؟</sup> رحالي*، لي كانت موساعيدة ديال لمسفيوي، ؤ كانت آخر وحدة تشافت معا بنتهوم لي غبرات. هاد شّارفة غادي يعدّبوها حتا عتارفات ب لجرائم لي عاونات فيهوم لمسفيوي، باش يستدرجو عيالات شابات، يخدّروهوم، ؤ يقطعو ليهوم ريوسهوم. ؤ غادي يتّعتاقل لحاج لمسفيوي ديك سّاع، لي غادي يتعرّض ل تّعديب حتا هوّا حتا عتارف ب لجرايم د لقتيلة ديال 36 مرا. 20 جتة مقطوع ليها رّاس تّلقاو ف بير ف لحانوت د لمسفيوي، ؤ 16 خرة ف نفس لحالة تّلقاو مدفونين ف جّردة ديال دارو. لهاداف د لجاريمة كان هوّا شّفرة ديال دّبالج ؤ لخواتم ؤ لموجوهرات ديال ضّحايا.

## لعوقوبة ؤ لإعدام
بسباب لغضبة لكبيرة ديال لمرّاكشيين، غادي يتّحكم على لمسفيوي بشكل عورفي (ماشي ف موحاكمة رسمية) ب لإعدام ب صّلب. ولاكين تّمتيليات لقونصولية لغربية ديك سّاع ناضو ضد هاد لحوكم، حيت جاهوم مهيمج بزاف. داكشي علاش سّلطات بدّلو لحوكم ل لإعدام ب قطيع رّاس، ولاكين ماغاديش يزربو ف تّنفيد ديالو، ؤ غادي يبقا لمسفيوي كيتّعرض كلا نهار قدّام لجمهور باش يتّجلد ب سّوط، لي كايتسالا ب 10 د ضّربات ب عصا مسننة حتا كيولي جلدو متقوب ؤ عامر دمايات. جّلادين غادي يبقاو يتفنّنو ف نواع تّعديب باش يرضيو لجمهور. ف لّخر غادي يتّعدم لمسفيوي ب تّسوار، يعني غادي يتدوّر عليه سور باش يكون بوحدو مربوط ف بّييْتة صغيرة بلا ما بلا ماكلة، حتا مات. ف ليومين لّولة كان كيتّسمع صوتو ب لبكا ؤ تّعياط، ؤ ف نّهار تّالت سكت ف مرة. لمرا شّارفة لي عاوناتو كانت ماتت ف نهارها ب تّعديب.

## مصادر

تصنيف:زيادة ف عوام 1850
تصنيف:وفيات 1906
تصنيف:تاريخ د مراكش
تصنيف:لجاريمة ف لمغريب
تصنيف:زيادة ف عوام 1800
تصنيف:مقالات فيها مصدر و 3000 بايت
تصنيف:ناس تزادو ف لمغريب
تصنيف:ناس توفاو ف مراكش
قضية عمر رداد

تصغير|عمر رداد ف 2011
**قضية عمر رداد**، هي وحدة من لقضاوي لمشبكين ف التاريخ لقضوي ديال فرانسا و اللي ناض عليها اللغا و اللغيط ف لمجمع لفرانساوي، هاد لافّير داخل فيها واحد جارديني من طواسل (ؤصول) مغريبية سميتو عمر رداد بو27 عام متهوم ب لقتيلة د لپاطرونة ديالو جيزلان مارشال مولات 65 عام، ف نهار 23 يونيو 1991.

هاد لقضية بقات معروفة بسباب لغموض لي كايغطي سيناريو د لجريمة. سݣيطة ديال جيزلان مارشال تلقات ف لاكاب ديال لڤيلا ديالها لي لباب ديالو كان مبلوكي من لداخل.

## لفصالة د لقضية
قضية عمر رداد بدات معا لقتيلة د جيزلان مارشال بشلا ضربات بجنوية ف لڤيلا ديالها لاشاماد ف لمدينة د موجان ف فرانصا. جوج كلمات مكتوبين ب دّم، "عمر قتلني"، تلقاو ف لبلاصة د لجريمة.

تلتيام مورا لقتيلة، غايوقفو عمر وغايتهموه بالتصفية ديال هاد لمرا، و حيت كان ماقاريش و ماكيعرفش مزيان يدوي بلفرانساوية و زيادة على ديك لكتابة وفوقها السيد كان غير زماݣري تما، بسباب هادشي عمر غايولي هوا لمتبوع اللولاني فهاد لقضية.

دافع عليه لموحامي جاك ڤيرجيس، عمر رداد تحكم عليه نهار 2 فبراير عام 1994 ب تمنطاش لعام د لحبس، قبل مايخرج بعفو جزوي فعام 1996 عطاه ليه رايس جاك شيراك مورما توسط ليه لحسن تاني. بعدما خرج، بقا عمر كيتقاتل باش لمحاكمة ديالو تّعاود.

لمحاكمة د عمر رداد دارت مجادلة كبيرة، ف فرانصا ؤ حتا لمغريب، لي هيا بلادو لأصلية. ديفاع نتاقد طريقة لي تدار بيها تحقيق، ؤ لخلاصات ديال تشريح ؤ تحليلات لݣرافولوجيكية. مورا لْمْحاكمة، قال ڤيرجيس بلي لاصل لمغاربي د لمتهوم لعب ضدو، هادشي لي ماعجبش لموحامي د طرف لمدني، هنري لوكلير، لي هوا ف نفس لوقيتة نايب رايس د لعصبة ديال حقوق بنادم.

لكتابة ديال "عمر قتلني" بقات متورخة فهاد لقضية، لي ولات من بين لوحدين لي مشهورين ف تسعينات.

علا حساب جورنال لوموند د 21 يونيو 2021، سيلڤي نواشوڤيتش، لموحامية د عمر رداد، غادي تحط طلب جديد باش تعاود لموحاكمة علا حساب نتايج د تحليلات د لا دي إن تدارو ف 2019، لي بينو بلي كاين شي تلاتين أتر ب نفس لا دي إن د شي دكر (ماشي د عمر رداد) تلقاو ف لأتر د دم، هادشي كيحيد علا حساب لموحامية لحتيمال بلي وقع تلويت من بعد. ف لخر د 2021، هاد ضوسي تعاود تحل.

ف أكتوبر 2022 لمحكمة د لمراجعة رفضات هاد طّلب. لموحامية نواشوڤيتش قالت بلي عندها نّية باش تدفع هاد لقضية ل لمحكمة لأوروپية ديال حقوق لإنسان.

## كتوبا على لقضية
* 
* 
* 
* 

## مصادر

تصنيف:جريمات د لقتيلة ف فرانصا
تصنيف:مقالات فيها مصدر و 3000 بايت
واو اللوت

**واو اللوت** هيا ضاية جاية فإقليم بركان فجيهت ورطاس مور واد ورطاس-شراعة.

## واو اللوت الأسطورة
كاتميز واو اللوت بلي كتتزار من عند النسا، معروفة بواحد لأسطورة مقدسة من طاراف الزوار حيث كيعتبروها ضاية مبروكة وكيتقضا عندها لغاراض كما زيارت لوليا.

واو لوت معروفة عاود بوحد لحكاية شعبية على شي مرا بصيرة كرمات شي وليا زارو لبلاصة وباركوها وردولها الشوف. وعاقبو جيرانها لي متهلاوش فيهم ملي طلبو ضيف الله ولعيقاب كان بلخسف ݣاع لقرية و رجعات فبلاصتها الضاية.

## مصادر

تصنيف:بركان
تصنيف:أرتيكلات مامربوطينش معا ويكيداطا
مارتشيكا

تصغير|يسار|250px|<P ALIGN=center>منظر د مارتشيكا.</p>
**مارتشيكيا** هي ضاية ف الشمال الشرقي د لمغريب. جات ملاصقة معا كورنيش د ناظور.
## لأصل د السمية
لمعنى ديال سميت مارتشيكا هو لبحر الصغير بالصبنيولية، مكونة من Mar وتعني لبحر وChica وتعني لبنت ويرمزو للبنت بالصغر دايما.

## مصادر

تصنيف:ضاية مغريبية
تصنيف:جهة الشرق
تصنيف:ناضور
واد أوب

تصغير|يسار|250px|<P ALIGN=center>منظر د واد أوب من لفوق.</p>
تصغير|يسار|250px|<P ALIGN=center>لبلاصة د واد أوب ف لخريطة.</p>
**أوب** ولاّ **أوبي** (بالروسية: Обь) هو سابع أطول واد ف لعالم، و جا ف لغرب ديال سيبيريا. الطول ديالو كامل هو 5410 كيلوميطر، و مع لفروع ديالو تيدوز من تلاتة د لبلدان، اللي هي: روسيا، مونݣوليا و كازاخستان. لعيون د واد أوب جاو ف جبال ألطاي ف لجنوب د سيبيريا، و موراها تيبقا طالع للشمال، تا تيصبّ ف لبحر د كارا، ف لمحيط لمجمد الشمالي.

أوب تيدوز من لمدينة د نوڤوسيبيريسك، اللي هي تالت أكبر مدينة ف روسيا من جيهت السكان، و هي لبلاصة اللي تيقطع منها الطران د سيبيريا باش يكمّل طريقو.

## مصادر


تصنيف:ويدان
غيطيشة

**غيطيشة**، تولد ف جوايه 686 ؤ مات ف 710، كان هوّا لماليك ديال هيصبانيا و سيپتيمانيا على لݣواوطا لغرباوا من 702 حتال موتو.

## حياتو
غيطيشة دوز حياتو ف طليطلة هوّا ولد لمليك هيجيكا، لي غايعينو دوق على ݣاليسيا ؤ من بعد غايخلفو على لحكام تاع لݣواطا لغرباوا وهوّا فعمرو خمسطاش لعام. فاش غايشد لحكام د لمملاكة ديالو غاتولي ضعيفة بسباب جايحات بحال طاعون ؤ لهيمريات (لمجاعات) و لمدابزات بين لحكّام.

واخا صلّح شي جرايم دارهوم باه ولايني بزاف د لكتابات ديك ساع كايهضرو عليه خايب حيت على حساب لغالبية د لكتابات ومنبينهوم واحد لوتيقة خبّارية تاع يالفونص التالت تكتبات ف لقرن تسعود، غيطيشة كان مامزيانش و خصايلو قبيحة حيت كان بولعيالات وكان كايدهن السير يسير معا صحاب الدين باش يتبع شهوتو علا خاطرو ومايحبسو حتا واحد، ونفس لوتيقة لخبّارية كاتݣول بلي بسباب هادشي غايطيحو لݣواطا لغرباوا و غادي تّخسر صبانيا لي غاطيح عيمان قليلة ف يدين لمسلمين.

مورا موتو لي مامعروفش سبابها، غايتبعو رودريݣو ولد الدوق ديال ݣورضبّة لي كان منبين لفياكتم ديال تاسلطاويت لقاصحة ديال غيطيشة لي عوْرو ولاحو ف لبنيقة وفيها نيت فاش مات.

### الترّيكة ديالو
غيطيشة غايخلي لقليلة تلاتة ديال دراري على حساب ماݣال ترايخي ليندلاسي بن لقوطية: ياخيلا، عارضو، روميلوس.

## مصادر

تصنيف:تاريخ
تصنيف:زيادة 686
تصنيف:وفيات 710
تصنيف:لملوك
تصنيف:زيادة ف عوام 680
تصنيف:وفيات ف عوام 710
لمناجم د ميبلادن

**لمناجم د ميبلادن** هوما مناجم كاينين ف جماعة ميبلادن ف إقليم ميدلت، على مساحة د 60 كلم²، على بعد ديال 15 كيلوميطر من مدينة ميدلت، ؤ لّي معروفين على الصّعيد العالمي ب الجودة د معدن لڤانادينيت لّي كيتستخرج من تماك. لستيغلال ديالهوم بدا ف لفترة د ليتسيعمار لفرانساوي د لمغريب، ف 1926 ؤ بقا لستيغلال ديالو حتال 1983. مابين 1926 ؤ 1949، كتر من 600 حفرة د تّنقيب علا لمعادن تحفرات، شي وحدين ب غرق ديال كتر من 10 ميترو. لأوج د لستيغلال ديال لمناجم د ميبلادن كان ف سّبعينات ديال لقرن لعشرين، ؤ هيّا ؤ لمناجم د أحولي لّي قريبة ليها كانو كينتجو 300 ألف طن ديال لمواد لمجبودة ف لعام، ب نيسبة د 3% ديال تّركيز د عنصر رّصاص. مابين 1973 ؤ 1983 هاد جّوج سيتات نتجو 2,930,000 طن ديال رّصاص.

سّكان لمحليين باقين كيستاغلو لمناجم بشكل ماشي قانوني باش يصورو طرف د لخبز، ؤ عادتن كيبيعو لمعادن لّي كيلقاو ب أتمان رخيصة ل لݣور، لّي كيعاودو فيها لبيع ب لأتمان د سّوق لّي كتقدر توصل ل لآلاف د دّولارات. سّباب ف هاد لوضعية هوّا بلي لكونطرا د لستيغلال معا شّركة باقي مستامر حتال 2029 وخا مابقاتش كتستغل لمناجم فعليا، ؤ هادشي كيمنع سّلطات باش تسمح ب لإنشاء د جمعية قانونية ديال لستيغلال ديال لموارد لمنجمية د لمنطقة. نّاس لّي كيخدمو ف تّنقيب علا لمعادن كيتعرضو ل مخاطر ف لكسدة ديالهوم بسباب رّيسك د سّقوط ف لبيورا لقدام، ؤ مخاطر صحية حيت كيتنفسو هوا عامر ب مواد بحال رّصاص، وخا هاد رّيسك قل شوية من فاش كيكون لستيغلال ب طرقان طيكنولوجية متطورة لّي كتدير غبرة بزاف ؤ كتلوت لبيئة بشكل كبر.

## تّاريخ
تصغير|لمناجم د أحولي

لبحت لّول علا لقابلية د لستيغلال لمنجمي ف نّواحي د ميبلادن تدار ما بين 1923 ؤ 1926، من عند شركة د لمناجم د شمال إفريقيا، لّي أسسات شركة د لمناجم د أحولي. هاد لبحت بين بلي كاينين جوج موضعات ميتاليين فين يقدر يتستخرج رّصاص، فين كاينين دابا لمناجم د ميبلادن ؤ أحولي. لستيغلال لفيعلي ديالهوم بدا ف 1939، مورا ما تّبنات لبنية تّحتية ضّرورية، بحال بلايص د لغسيل ؤ لمراكز لحرارية ؤ لهيدروتريسينتية. صّونطر د ميبلادن غادي يسد ف 1967، ؤ غادي يعاود يحل ف 1977، بعد أبحات ف 1973 لّي كانت بينات بلي باقي قابل ل لستيغلال. ف 1983 غادي يسد ف مرة.

## لغيران د ميبلادن

كاينين كتر من 600 حفرة ف مناجم ميبلادن، موزعة علا مناطق ؤلا غيران ب سميات مختالفين، من بينهوم: ليزو Les O، ليزيس Les S، ليضال Les Dalles، ليزابي Les AB، بولمادن Bou Elmaden، ليزا Les A، ليزير Les R، ليتي Les T، آن ماري Anne-Marie، دوزييم ؤريزون 2ème Horizon، مارݣيريت Marguerite، ؤ منجم أ سي إيف ACF Mine. كاينين حتا لمناجم د أحولي لي محسوبين علا جماعة ميبلادن، ؤ لمناجم ديال زايدة لّي محسوبين علا جماعة زايدة.

## لبحت لپاليونطولوجي
أقدم لفوصيلات لي تلقاو حدا أحولي ف ميبلادن ديال ديناصور لعوصوروپود، كيرجعو ل مابين لعصر لجوراسي لقديم هادي كتر من 200 مليون عام ؤ لعصر لجوراسي لوسطاني، تقريبا 174 مليون عام.

## ليستة د لمعادن
هادو لمعادن لّي كاينين ؤلا محتمل يكونو ف ميبلادن. أغلبية كانو كيتستعملو ف لإنتاج د رّصاص.

## تصاور


File:Mibladene Vanadinite.jpg|alt=Vanadinite from Mibladen Morocco|ڤانادينيت
File:Cérusite sous UVC (Maroc) 3.jpg|alt=Cerussite under UV light|كيروسيت تحت شّعا لفوقبنفسجي
File:Wulfenite-180819.jpg|وولفينيت
File:Anglesite-24636.jpg|أنݣليسيت
File:Cerussite-Baryte-20584.jpg|كيروسيت ؤ باريت


## مصادر

تصنيف:مناجم ف لمغريب
تصنيف:ميبلادن
تصنيف:مقالات فيها مصدر و 3000 بايت
مملكة لݣوط لغربيين

**مملكة لݣوط لغربيين** (باللاتينية : *Regnum Visigothorum*) هيّا واحد لمملكة جرمانية أسسوها لݣوط لغربيين سيطرات على شبه لجزيرة لإيبيرية و لجنوب لغربي ديال فرانسا من لقرن لخامس جوايه ديك 418م و بقات حتى فتحوها لمسلمين تحت راية لأمويين عام 711م.

تصغير|التّواسع تاع لمملكة دلݣواوطا لغرباوا

هاد لمملكة أسسها واليا ؤ ولدو تيودوريك لولاني ف تولوز عام 418 لي دارها عاصيمة ديالو و لي قرن منبعد غادي تشد من لالوار فالشمال حتال جبل طارق فلجنوب و من رون فالشرق حتال لمحيط لأطلاسي ف لغرب.

## مصادر


تصنيف:تاريخ د ؤروپا
تصنيف:بلدان ما بقاتش
تصنيف:تأسيسات د 418
تامنجميت

تصغير|منجم د لفاخر
**تامنجميت** ؤلا **تامعدنيت** ؤلا **تامينيت** (ب نّݣليزية **Mining**، ب لعربية **تعدين**) هيّا لحرفة ديال تخراج لمعادن ؤلا مواد خرين، عادة ف حالة قاسحة، لي عندها قيمة قتيصادية، من تحت لرض. هاد لحرفة قديمة بزاف، ؤ كاترجع ل فترات د لقبلتاريخ. لبلاصة فين كيتم تّخراج د لمواد كيسمّيوها لمغاربة *غار* ؤلا *منجم* ؤلا *مين* (من لفرانساوية *Mine*). أقدم منجم تّلقا ل حد سّاعة، هوّا منجم نݣوينيا لي كاين ف مملكة إيسواتيني ؤ كيرجع ل هادي 43000 عام.

طّرقان ؤ لأساليب د تامنجميت تطورو معا لوقت، ؤ كيتبدلو علا حساب لعمق ديال لحفير.

تامنجميت عندها فوايد قتيصادية كبيرة، ولاكين تقدر تكون عندها أتار سلبية علا لبيئة، ؤ علا بنادم لّي خدام ف هاد لحرفة، ؤلا كيعيش حدا شي منجم.

## تامنجميت ف لمغريب

### مناجم ف لمغريب

* لمناجم د ميبلادن، إقليم ميدلت
* مناجم زايدة، إقليم ميدلت
* مناجم أحولي، إقليم ميدلت

## مصادر


تصنيف:مناجم
تصنيف:مقالات فيها مصدر و علاين 3000 بايت
ݣواوطا

**لݣواوطا** هوما واحد لقوم جيرماني كبير كايتقسم على جوج د لفروعا **[[لݣوط الشرقيين|لݣواوطا الشرقاوا]]** اللي تنسطالاو فلجانوب ديال يوكرانيا و قريميا ؤ **[[لݣوط لغربيين|لݣواوطا لغرباوا]]** اللي تنسطالاو ف رومانيا ديال دابا و لي غايوسّسو لمملكة دلݣواوطا لغرباوا. هاد لݣواوطا جاو من سكانديناڤيا قبالت بحر د لبلطيق و لجانوب ديال السويد (بلاد لݣواوطا ؤلا ݣوطالارض: Gotland).

كيما كان لحال، التاريخ دبصاح ديالهوم ماغايبدا يتعرف حتال لقرن التالت مورا الزيادة د لمْسيح. غير هوا خاصنا نديرو لفرق بين لݣواوطي (منسوب ل قوم جيرماني: *ݣوطيكوس* ) و لݣوطي (منسوب لݣوطيك اللي هوا فن بان ف لوروپ ف لقرون لوسطانية).
تصغير|بلاد لݣواوطا (ݣوطلارض)
هاد لقومان دارو ممالك ديالهوم ف لقرن لخامس فلوروپ لغربية (كرواتيا، طاليان، فرانسا، الصبليون تاع دابا) ، هاد لممالك غايريبو بالتباعية فعام 553م ؤ 711م من غير فالشمال دالصبليون غاتبقا واحد لمّيليكة (مملكة صغيرة) سميتها يشتوريا.

## مصادر


تصنيف:تاريخ
بني يزناسن

**بني يزناسّن** ؤلا **بنو زناسّن** هي أقدم قبيلة أمازيغية ريفية ناطقة ب وحدة من فروع تاريفيت لي هي تازناست. بني يزناسّن سكنات السلسلة نتاع جبال لي جاية فالشمال الشرقي د لمغريب. هاد سلسلة كيحيط بيها لوطا ديال تريفة اللي ولات مدينة بركان ليوم، من نهار جا لستيعمار لفرانساوي فللول ديال القرن العشرين.
بديل=سنسلة ديال جبال بني يزناسن|تصغير|سلسلة ديال جبال بني يزناسن

## طوپونيميا

ختالفو بعض الباحثين فأصل التسمية ولكين على حساب الباحث عبد الله لحسايني، فا سمية *يزناسن* ماكاتعني حتا حاجة من داكشي لي قالوه الباحثين و بلي كيعني "إيزناتن" لي هي باللوغة ديالهم يعني بلوغة تايزناسنيت "الزناتيين" يعني ولاد زناتة. ويزيد لحسايني يقول بلي فعلا كاع الريف زناتيين وحتى ݣزو من الجزائر وليبيا ولكن كاين بيناتهم شي قبائل من صنهاجة إيصنهاݣن وغيرهم.

## باش مكونة بني يزناسن ؟
بديل=لخريطة ديالت لقبيلة بني يزناسن|تصغير|لخريطة ديالت قبيلة بني يزناسن
بني يزناسن كانت فيدرالية ديال ربعة ديال القبايل:

* بني وريمش
* بني عتيق
* بني خالد
* بني منكوش

## مصادر

تصنيف:قبيلة مغريبية
تصنيف:بركان
ڤانادينيت

[تصغير|طرف د لڤانادينيت تّلقا ف [لمناجم د ميبلادن ف إقليم ميدلت]]
**لڤانادينيت** هوّا معدن لفورمولة لكيماوية ديالو هيّا Pb5(VO4)3Cl، ؤ هوّا خلطة طبيعية د رّصاص ؤ لكلور ؤ لڤاناديوم. تّكتاشف ل لمرة لّولة ف لمكسيك ف 1801 قبل ما يتكتاشف لعنصر د لڤاناديوم. نّواع لّي ماشي نقية منو كيكون مخلط معاها لكالسيوم، لفوسفور ؤلا لأرسينيك.

لمناجم د ميبلادن ف إقليم ميدلت معروفين علا لمستوى لعالمي بلي كيتّلقا فيها ڤانادينيت ب جودة عالية. لفانادينيت هوّا لمصدر صّيناعي رّئيسي د لڤاناديوم. بلايص خرين فين كيتّجبد كاينين ف لارجونتين، ناميبيا، لمكسيك ؤ لميريكان.

## سّمية
سّمية ديال هاد لمعدن جات من تّركيبة ديالو لّي فيها لعنصر لكيماوي د لڤاناديوم.

## تّاريخ
لڤانادينيت معدن مامنتاشرش بزاف، حيت ماكيتكون غير علا طريق تحول كيماوي ديال معدن أخور. داكشي علاش كيتعتابر *معدن تانوي.* كيتّلقا عادة ف لمناخات نّاشفة، ؤ كيتشكل ب لأكسدة ديال لمعادن لّي مكونة من رّصاص. ف بزاف د لحالات كيكون ف نفس لموضع معا لمعدن لّي كيتسما ݣالينا، لّي مكون من لكبريت ؤ رّصاص. كاينين معادن خرين كيكونو معاه بحال لوولفينيت، لپيرومورفيت، لميميتيت، دّيسكلوازيت، لكيروسيت، لموطراميت، لأنݣليسيت، لّيمونيت، ؤ لباريت.

لڤانادينيت تكتاشف ف لمكسيك من طاراف لمعادني سپنيولي أندريس مانويل ديل ريو ف 1801. ديك سّاع كان سمّاه *رّصاص لقهوي،* ؤ دار فرضية بلي كيحتاوي علا عنصر كيماوي جديد، ولاكين منبعد تراجع علا لفرضية ديالو. ف 1830، شّيميست سّويدي نيلس ݣابرييل سيفستروم كتاشف عنصر جديد سمّاه ڤاناديوم، ؤ تبين مورا داكشي بلي هوّا نفس لعنصر مناش مكون لمعدن لّي كتاشف ديل ريو. من 1838 ولات سّمية *ڤانادينيت* هيّا لّي منتاشرة من بعد ما تّكتاشف مرة خرة ف لمكسيك.

## خاصيات
تصغير|لبنية لكريسطالية د لڤانادينيت
من بين لخصايل ؤلا لخاصيات ديال لڤانادينيت كنلقاو:

* لّون: ليموني حمر، حمر قهوي، قهوي، حمر كيبري، صفر، بيض باهت، صفر باهت بحال تّبن، بلا لون ؤلا ب لون باهت تحت شّعا
* لقسوحية: 2½ - 3
* لبريان: تحتادامانتيني (كيبري قل من لأدامانتين)، صمغي
* سّيستيم لكريسطالي: سداسي
* لكتافة: 6.88 ݣرام/سنتيميتر مكعب

لڤانادينيت عندو نفس لبنية لكريسطالية ديال لميميتيت ؤ لپيرومورفيت، ؤ معا معادن خرين كيشكلو لݣروب ديال أپاتيت. ف لاسيد نّيتري كيتحلل لڤانادينيت ل محلول صفر، ؤ ف لاسيد لهيدروكلوري كيتحلل ل محلول لونو خضر، ؤ كيتشكل منو كلوريد رّصاص.

## تصاور


File:Mibladene Vanadinite.jpg
File:Vanadinite Specimen 36 1.JPG
File:Vanadinite, barytine 4.jpeg
File:Vanadinite-v0903b.jpg
File:Endlichite 1.JPG
File:Vanadinite, sidérite 90.3.9797.jpg
File:Vanadinite-176722.jpg
File:Vanadinite-216411.jpg
File:Vanadinite-133549.jpg
File:Vanadinite-v15-vanadinite-mibladen-morocco 4725sm.jpg
File:Vanadinite-Baryte-149287.jpg


## مصادر


تصنيف:معدن
تصنيف:مقالات فيها مصدر و 3000 بايت
نتيفاضة غشت 1953

**نتيفاضة غشت 1953** (ب ، ب ) كانت تورة ضد ستيعمار ؤ سلطات لحماية لفرانساوية، جات ف سياق تورة لماليك ؤ شّعب وقعات ف وجدة ف 16 غشت 1953. وقعات موراها نتيفاضة تانية ف تافوغالت لغد ليه.

وقعات هاد نتيفاضة عشريام من بعد "جولة نتخابية" د تهامي لݣلاوي لي دار حملة باش يطييح سلطان محمد لخامس.

هاد نتيفاضة كانت بدرة باش تّخلق من بعد جيش التحرير لمغريبي.

## لعواقب
من بين ناس لي ماتو كانو ؤروپيين أعضاء ف "سربيس د لأمن" ؤ مغاربة معروفين بلي كيأيدو تهامي لݣلاوي ؤ وحدين خرين كانو كيحتجو. تحكم على 96 مغريبي مور هاد نتيفاضة.

## مصادر

تصنيف:لقرن 20 ف لمغريب
تصنيف:1953
تصنيف:وجدة
تصنيف:مقالات فيها مصدر و 3000 بايت
تصنيف:لحماية لفرانساوية على لمغريب
تصنيف:1953 ف لمغريب
سردينيا

**سردينيا** ݣزيرة ف لبحر دّخلاني تابعة للطاليان، اللي عاطياها لحكم دّاتي ( *جّيهة لحاكماداتها ديال سردينيا :Regione Autonoma della Sardegna*) و كاينة نيت ف لغرب ديال الطاليان و ف لجانوب ديال قرشيقة اللي بعيدة عليها غير ب 12 كلم ما كايفرق بيناتهوم غير قمّونات بونيفاتشيو. لمدينة الرئيسية فيها هيّا كاليݣاري و التيساع ديالها تقريبا 24.000 كلم²، الناس ديالها سميتهوم السرادنا و تّعداد ديالهوم جوايه 1.579.181 (2022).

هاد لݣزيرة حكموها لمسلمين جوج خطرات: فاش جاو ليها لعرب مابين 710 و 778، و من بعد عاودو حوزو فيهوم الناس ديالها حتال عاوتاني جاو ليها لمسلمين ب لقيادة ديال لمجاهيد لعاميري "موزيتو" ف 1014 ولايني ماطولوش فيها ؤ ݣلسو فيها تلت سنين صافي يعني حتال 1017.

حتال لحدود ديال 1861، سردينيا كانت طرف من لمملكة د پيامون-سردينيا اللي لعاصيمة ديالها طورينو.


Flag_of_Sardinia,_Italy.svg|الراية د سردينيا


## مصادر


تصنيف:جزر ف الطاليان
لواد د آمور

تصغير|يسار|250px|<P ALIGN=center>منظر د لواد د آمور من جيهة الشينوا.</p>
تصغير|يسار|250px|<P ALIGN=center>لبلاصة د واد آمور ف لخريطة.</p>
**واد آمور** (بالروسية: река́ Аму́р) ولاّ **هيلونݣ جيانݣ** (بالشينوية: 黑龙江) هو عاشر أطول واد ف لعالم، و جا ف الشرق د آسيا. هاد لواد تيرسم لحدود الشرقية ما بين روسيا و الشينوا و تيفرّق بيناتهم. الطول لكامل ديالو مع لفروعا ديالو هو 4440 كيلوميطر.

تينبع واد آمور من الجبال ديال مونݣوليا و تيقبط الطريق للشرق تا تيصبّ ف مضيق تاتار ما بين سيبيريا و لجزيرة د ساخالين، و اللي مربوط ب لمحيط لمهدّن. تاتفيض لمياهات ديال هاد لواد جوج مرات ف لعام:
* مرة ف الربيع ملّي تيذوب التلج ديالو.
* مرة ف الصيف ولا لخريف، علاو الشتا اللي تاتهبط بزاف ديك لوقيتة.

## مصادر


تصنيف:ويدان
صداع الراص

**صداع الراص** ؤلا **ضرّان الراص** ؤلا **لأرارة** ؤلا **وجع الراص** (بلفرانساوية: céphalée، بالنݣليزية: headache) هوا واحد لوجع ملوكاليزي كايحس بيه بنادم ف جّمجمة ديالو و شي مرّات كايوصل حتال ضهر لعنق. وجع الراص كايتقسم ل وجع سابق اللي كايجي بوحدو بلا حتا سباب، و وجع الراص اللي تالي شي مرضة خرة، بحال: توسيخة ب ڤيروس ؤلا بكتيريا، تزعزيعة هوميوسطازية، الشريب د شي مادة كاتدير وجع الراص ولا التحياد ديالها، ضربة و زيد و زيد.

## راية حمرة
ضران الراص كايكون خطار وضروري خاص التبيع ديالو فلحالة ديال:

* يلا جا بجهد لبنادم.
* يلا كان صعيب.
* يلا كان ملام معا لعلامي التاليين:
** نعسانية (بنادم كايحس بالنعاس)
** لمهاوشة
** النقصان ديال التركيز.
** تدݣديݣ ديال لحالة، سخانة، الضعفان، النسيان.
** تزعزيعات شوفية (بنادم مكايبقاش يشوف مزيان).

## سباب ديال ضران رّاص
كاينين لوجاع اللي كايجيو غير هكاك بلا حتاشي سباب و كايتسماو وجاع سابقين، و كاينين وجاع اللي كايجيو ب شلا سباب و كايتسماو وجاع تاليين.

### وجاع سابقين
هاد لوجاع السابقين كايكونو على شكل حلقات مشابهين (كايتعودو بنفس لمانيرة):

* شقيقة معا ولا بلا ؤورا (ضران الراص ملموم معا دوخة د لقيا، ضو-فوبيا، صوتو-فوبيا، ريحو-فوبيا).
* ضران رّاص ديال طانسيو (يلا جا غي بوحدو بلا حتاشي علامة ملامّة)
* وجع عصبي (يلا شاد الضس ديال شي عصب)
* وجع ديال شي عرق ف لوجه (ملام معا هبوط ديال الدموع، رعاف دنيف)

### وجاع تاليين
وجع الراص يقدر يكون تالي لشي مرضة ؤلا تزعزيعة خرة بحال:

* سباب عامّيين (سخانة، تزعزيعة ميطابولية بحال قلة سكار ولا لوكسيجين ف الدم، طلعة د طانسيو.)
* سباب توسيخية (جيوبيطة، مينانجيطة..)
* سباب عرقاوية (دموخراجية، تشريݣة كاروتيدية)

## مصادر

تصنيف:طب
تصنيف:مقالات فيها مصدر و 3000 بايت
تصنيف:أرارة
الشريكة لمغريبية

**لكمبيانة لمغريبية** ولا **الشريكة لمغريبية ؤلا** **لكمبيانة لبربارية** (ب نݣليزية **Barbary Company** ؤلا **Marocco Company**) هيّا شريكة أسساتها لملكة د نݣليز يليزابيط اللولانية فعام 1585م بلموجب ديال واحد رخصة تعطات للقنادشا ديال لايسيستر ؤ وارويك وزيد عليهوم ربعين خرين، باش تستافد نّݣليز من لمعاملة بيعوشراوية تجّارية حصرية ل مديدة ديال 12 عام.

فلكتابة دهاد لبروڤي ؤلا رّخصة، يليزابيط اللولانية سطرات على لفايدة دلبيعوشرا معا لمغريب سيرتو داكشي ديال دّيفاع و الستيهلاك، وهادشي غايتقوّا مزيان فاش صيفطات وزير ديالها سميتو "روبيرطس" للسلطان أحمد لمنصور دهبي باش يعيش فلمغريب وبصاح مشا دوز هنا تلتسنين و خدا شي هميزات للنݣالزا سيرتو فاش خدا لامان باللي ماخصش حتا شي نݣليزي يكون عبد فلمغريب فالزمان دلحكام دهاد السلطان.

هاد لمْعاهدة غادي تعاود تسينيا فمكناس فعام 1728م واللي فيها هاد لهميزات غايتوسعو واللي كاتݣول النݣليزي اللي تشد فشي بابور دلقراصنا خاص فديك الساع يتحرر و يتصافط نيشان لجبلطر وفلمݣابل لمغاربا ، و ليهود اللي داخلين لجبلطر خاص يتعفاو من الضّريبة كيما كانت.

## مصادر

تصنيف:شركات نڭليزية ف لمغريب
تصنيف:مقالات فيها مصدر و علاين 3000 بايت
تصنيف:تأسيسات د 1585 ف النݣليز
قنديش

[تصغير|قنديش [فينلاندا|فينلاندي كارل ڭوسطاڤ مانرهايم لي كان عالم د لبخوش]]
**قنديش** نتوى ديالو **قنديشة** لجمع ديالو **قنادشا** ؤلا **قنادش** (ب لاتينية **Comitis** و اللي كاتعني "صاحب، جم، رفيݣ ومن بعد تحولات باش تعني صاحب السلطان ولا لمصيفط (الرقّاص) ديال السلطان، ب نّݣليزية **Earl**) هوا واحد التيتر ديال تانوبليت اللي لاصل ديالو كايرجع للسلاطن الرواما. هاد التيتر كايتعتابر هوا لقديم ؤ هوا اللي عالي فالسلّوم ديال تانوبليت ف ؤروپا.

## مصادر


تصنيف:تيتر د تانوبليت
تصنيف:فيودالية
منظمة أكاديمية التراث

**منظمة أكاديمية التراث** هي جمعية مغريبية كاينة ف بركان. تأسسات ف 8 يناير 2017 فمدينت بركان كجمعية وطنية عندها فروع، ولهدف الكبير ديالها كان تأطير ومأسسة التراث المحلي باش تعيدلو لعتيبار حيت كاتعتابرو كنز وراسمال مهم بزاف. و كتهدف باش تشرك لفاعلين و لمتدخلين وݣاع طبقات ديال لمجتمع خصوصا الشباب باش يطورو لفعل التراثي ويبينو الثقافة و لفلكلور لمحلي فوحد شكل أكاديمي بعيد على لفوضوية و لارتجال. كيرأسها لباحث فالتراث لمحلي عبدالله لحسايني.

## لأعمال ديالها

* جائزة لحكاية التراثية ف جوج نوساخ 2016 /2018.
* معرض تراثي دوري ل سيدي محمد أبركان.
* دفعت ملف طلب تسجيل ليسي أبو الخير ف مدينة بركان ضمن لآثار لمغريبية.

## شنو دارت تال دابا ف مجال التراث
بديل=اكاديمية التراث بنات نصب تذكاري للمعلمة التراثية سيدي محمد ابركان|تصغير|اكاديمية التراث بنات نصب تذكاري للمعلمة التراثية سيدي محمد ابركان
بديل=أكاديمية التراث دارت معرض لصور تاريخ مدينت بركان|تصغير|أكاديمية التراث دارت معرض لصور تاريخ مدينت بركان
بديل=إصدارات أكاديمية التراث فلمعريض ديال الكتاب ديال وزارة الثقافة|تصغير|إصدارات أكاديمية التراث فلمعريض ديال الكتاب ديال وزارة الثقافة
### لكتوب اللي صدرات
* من بين لكتوب لي صدرتهم كتاب بنو يزناسن القصة الكاملة لي يحكي على تاريخ وتراث قبائل بني يزناسن وساكنة ديال سنسلة جبال بني يزناسن ولي كيوصل حتى للحضارة الايبروموريسية.
* طبعات حكاية تراثية أمازيغية لي معروفة على الصعيد المحلي وحتى فشمال افريقيا كامل عنوانها "سالف لونجا"
* طبعات تحقيق ديال مخطوطات ديال عالم مالكي من القرن خمسطاش فكتاب سميتو: "مخطوطات سيدي محمد ابركان"
* طبعات لحكاية لي فازت بجائزة الحكاية التراثية نسخة د2016 لي عنوانها "أريذال وعش العصافير" وطبعات الترجمة ديالها.
*
### لحوايج لاخرين
* بنات نصب تذكاري للمعلمة التراثية "سيدي محمد ابركان"
* دارت تحسيس ومراسلات ضد تخريب المعلمات الاثرية لقديمة :
* جائزة ديال الحكاية التراثية : نافست تلاميذ المدن الشرقية على حكايات تراثية وطبعت الحكاية ديالت التلميذ الفايز.
* خدامة على خلق متحف لتاريخ المدينة  فالمعلمة ديالت سيدي محمد ابركان.
* دارت معاريض ديال تاريخ مدينت بركان ولمخطوطات مغريبية.

## مصادر

تصنيف:أرتيكلات مامربوطينش معا ويكيداطا
تصنيف:مقالات فيها مصدر و 3000 بايت
تصنيف:بركان
قريميا

**قريميا** ؤلا **لقْرْم** (برّوسية: *Крим*، بنݣليزية: *Crimea*) هيا واحد شبيهتݣزيرة كاينة فالشمال د لبحر لكحل ؤ ف لجانوب ديال يوكرانيا ؤ بحر أزوف ؤ ف شّرق ديال كراسنوضار د روسيا. تّيساع ديالها واصل ل 26,954 كلم كاري، لعاصيمة ديالها سيمفيروپول. نّاس ديالها كايتسماو قرماوا لّي براصهوم كايتكونو من شلّا قومان، و تّعداد ديالهوم فايت جوج د لملاين تقريبا.
تصغير|هافين جات قريميا
هاد لبلاصة متدابز عليها بين روسيا لي خداتها من يوكرانيا فعام 2014 ؤ هاد لّخرة لي كاطّالب بيها و كاتغوت بلي هادا تعدّو على لوحدة تّْرابية ديوكرانيا. هاد لغعلة نيت تنتاقدات منعند لمجمع لبلداني، واخا هاد شبيهتݣزيرة كانت تابعة لبراطورية ديال روسيا حتال حدود ديال 1918، عاد غاتولي طرف من ليتّيحاد سّوفياتي حتال 1991م وموراها غاتكون تابعة ل يوكرانيا حتال 2014. لحالة ديالها دابا كاتعتابر **جمهورية ديال قريميا** وكاتمتع بل**حكام دّاتي**.

**قريميا** واخا كاتبان صغيرة، ولايني تاريخها عامر غانجبدو كي متلة، مدينة يالطة اللي فيها داز لكونݣري تاع يالطة بين لمحالفين، وفوق من هادشي كانت لبلاصة دمطايفة معروفة سميتها : لحرب لقريمية (1853-1856) بين لمبراطورية الروسية و لمحالفة اللي جمعات لمبراطورية لعتمانية معا فرانسا و لمملكة لمتاحدة و سردينيا.
## مصادر


تصنيف:روسيا
تصنيف:ؤكرانيا
تصنيف:مقالات فيها مصدر و علاين 3000 بايت
بوطولا 1 (1975-1976)

## لجدوال ديال الترتيب

## شوف حتى

* بوطولا 1
* بوطولا 2
* لهيكلة لهرمية د لبوطولات ديال كورة ف لمغريب

## مصادر

تصنيف:بوطولا 1
تصنيف:مقالات فيها مصدر و علاين 3000 بايت
واد سند

تصغير|لواد ولمدانة(لحضارة) دسّند
**واد سّند** ؤلا **واد لهندوس** هوّا واحد لواد كاين ف لپاكستان ؤهوّا اللي طويل ؤ لموهيم منبين لويدان ديال پاكستان و ݣاع شبيهتْقارة لهندية. الطول ديالو واصل ل 3190 كلم وشاد جوج بلدان د : لهند و پاكستان، وفوق من هادشي كايدوز على بلايص اللي كايسكنو فيها دياني و تقافي مامتشابهينش.

حݣا ، هاد لواد كان هوّا لاصل دلمدانة لهندية لبالية(لقديمة) اللي بدات كاتزداهر جوايه 3600 عام قبل مايتزاد لمْسيح ، وبهاكا كان عندو شان كبير فداك لهيه. وباش نفونديو فلموضوع، هاد لواد كاتحداه لمدينة تّاريخية الرّايبة ديال هاراپا ومنها نيت هاد لمدانة كاتسما ب"لمدانة لهاراپاوية" وفيها واحد سّيتْ أركيولوجي موجود فقليم پينجاب اللي قلّبوه النݣالزة عام 1922 م. وخلاص ، هاد لواد كايشكل حد بين لهند و شّياطة دهاد لعالام.

## مصادر


تصنيف:ويدان
إيمبراطورية صونݣاي

تصغير|تواسع لماكسيموم د لإمبراطورية ف لبدية د لقرن 16.
**صّونݣاي** وشي مرات كاتكتب **صّونݣي**، هيّا وحدة من بين ليمبراطوريات لكبار اللي دازو ف تّاريخ د إفريقيا ؤ شوف واقيلا من بين لقدام ݣاع، بانت و تجبّدات ف غرب لازوون د سّاحيل. هاد ليمبراطورية تأسسسات ف لقرن السابع ميلادي على الطولة ديال واد النيجر (ف مالي ديال دابا). السلاطن اللوالا ديالها كانو خدامين ب السياسة ديال التواسع و الزطيم على الرواضي لخرين ب لخصوص على حساب ليمبراطورية ديال مالي، هاد ليمبراطورية غاتوصل للماكس د جّهد ديالها ف لقرن ربعطاش.

صونݣاي ف التواسع ديالها كانت شادة ف لغرب من لموحيط لأطلاسي حتال النيجر و نيجيريا ف الشرق.

ف النصاصة التالية ديال لقرن 16م هاد ليمبراطورية غادي تݣابل معا لغزاوي د ليمبراطورية لمغريبية، ؤ ف 1591م ف لمطايفة ديال **تونديبي** (الشمال الشرقي ديال تومبوكتو) لجيش السونݣاوي غادي يخسر قدام لجيش دسلطان لمغريبي وهاد لخسارة غاتفضّي صافي معا ليمبراطورية صّونݣاوية اللي دامت تمنقرون.

## لفضل اللي عندها
هاد ليمبراطورية كانت مرفحة و ضروفها متيسرة وهادشي بسباب لمبادلات لبيعوشراوية اللي دايزة على طريق صّحرا و اللي كاتدار معا تجّار د شمال يفريقيا، هاد تجار كايتجمعو ف ݣافلات وكايشقو طريقهوم لتومبوكتو ؤلا لݣاو، لقطابي لبيعوشراويين لموهيمين د هاد ليمبراطورية.

غالبا كاتكون السلعة الللي كاتجي من تجّار د شمال فريقيا فيها السلاح و النشوجا وف لكونطر كاياخدو لعبيد، الدهب (هاد لبلاصة كانت عامرة بالدهب) و لملحة.

## مصادر


تصنيف:تاريخ د إفريقيا
تصنيف:بلدان ما بقاتش
تصنيف:مقالات فيها مصدر و علاين 3000 بايت
واد لينا

تصغير|يسار|250px|<P ALIGN=center>منظر د واد لينا ف الجوايه د ياكوتسك.</p>
تصغير|يسار|250px|<P ALIGN=center>لبلاصة د واد لينا ف لخريطة.</p>
**واد لينا** (بالروسية: Ле́на) هو أطول واد ف روسيا، و لواد رقم 11 ف لعالم من جيهة الطولا ديالو. جا ف الشرق ديال سيبيريا، و الطول لكامل ديالو هو 4294 كيلوميطر. تينبع لواد من الجبال د بايكال ف لجنوب د سبيريا، تيخرج من الضاية د بايكال، و تيضرب سيبيريا كاملة من لجنوب للشمال، تا تيصبّ ف لمحيط لمجمّد الشمالي.

ڤلاديمير لينين، اللي كان من الناس اللي أسسو لإتحاد السوڤياتي جايب سميتو من هاد لواد (لينين كاتعني "الراجل د لينا"، ولاّ "مول لينا")، ف لوقت اللي كان منفي ف الشرق د سيبيريا و سكن حدا لواد من 1897 ل 1900.

## مصادر


تصنيف:ويدان
تصنيف:روسيا
كوهيي هوريكوشي

**كوهيي هوريكوشي** (ب جّاپونية **堀越 耕平**، هوريكوشي كوهيي) واحد لمانݣاكا جّاپوني معروف ب كتابت لمانݣات بحال ماي هيرو أكاديميا، باراج، دوبوتسوين.

## مصادر

تصنيف:مانݣاكا
تصنيف:زيادة 1986
تصنيف:ناس حيين
تصنيف:جاپونيين
لمندوبية سامية د تخطيط

**لمندوبية سّامية د تّخطيط** (ب لفرانساوية: **Haut Commissariat au Plan** ؤلا ب ختيصار **HCP**) هيّا مؤسسة حوكومية مغريبية مستاقلة، مسؤولة على لـإنتاج و لـتحليل و لـنشر د لـمعلومات لإحصائية رّسمية فـ لمغريب.

تأسسات فـ 2003 فـ عهد لـملك محمد السادس، و جات باش تعوض "وزارة تّخطيط و لـتوقعات لإقتصادية" فـ إطار إعادة هيكلة د لإدارة لي مسؤولة على تّخطيط و لـخـبار لإحصائية. من بين لـمهام ديالها: إعداد لـحسابات لوطنية، تّسيير د لإحصاءات لـعامة، و لـتحليل د لـوضعية لإقتصادية و لِجتماعية د لبلاد.

كايترأس هاد لـمؤسسة "مندوب سامي" كايتعين بـ ظهير ملكي. من أكتوبر 2024، شاد هاد لـمنصب سّي شكيب بنموسى.

## تّاريخ
فـ لـأصل، كانت لـمهام د لـمندوبية كاتقوم بيها "وزارة تّخطيط و لـتوقعات لإقتصادية"، لي كانت مسؤولة على وضع مخططات تّنمية و لـتحليلات لـماكرو-إقتصادية باش تعاون فـ سّياسات لـعمومية.

مع لـوقت، و بـ سباب لإصلاحات لإدارية لي كانت كاتهدف لـ عصرنة نّظام لإحصائي لوطني و تقوية لِستقلالية د لـتحليل لإقتصادي، تم تجميع لـمهام د تّخطيط و لإحصاء فـ مؤسسة خاصة. هاد تّطور لـمؤسساتي خلا "وزارة تّخطيط" تولي هيّ "لمندوبية السامية د التخطيط"، وهيّ بنية تابعة نياشن لـ رئيس لـحكومة، و مسؤولة على لـإنتاج د لإحصاءات رّسمية، دّراسات لإجتماعية، و لـحسابات لوطنية.

فـ شتنبر 2003، عيّن لـملك محمد السادس سّي أحمد لحليمي العلمي كـ أول مندوب سامي لـ تّخطيط. تحدد لإطار لـقانوني د لـمؤسسة بـ لـمرسوم رقم 2-12-74 فـ 26 يناير 2012، و لي وضح لـمسؤوليات و لـهيكلة لإدارية د HCP. و فـ 5 أبريل 2012، تعوضات سمية "وزارة تّخطيط" بـ "لمندوبية السامية د التخطيط" فـ كاع نّصوص تّشريعية.

## لـمهمات
لمندوبية السامية د التخطيط هيّ لي كاتنتج و كاتحلل و كاتنشر لإحصاءات رّسمية فـ لمغريب. لـمسؤوليات ديالها كاتشمل:
* إعداد لـحسابات لوطنية سّنوية و لـفصلية.
* تّسيير د لإحصاء لـعام د سّكان و سّكنى (RGPH).
* قياس لـمؤشرات سّوسيو-إقتصادية بحال نسبة لـبطالة و لـقدرة شّرائية.
* تتبع لـوضعية لإقتصادية، فين سجلات فـ لـربع لّول د 2025 نـمو بـ 4.8%.

## لـهيكلة و لـمديريات
لـمندوبية خداّمة بـ بزاف د لـمديريات و لـمراكز لـمتخصصة:
* **لقطب لإحصائي:** كايشمل مديرية لإحصاء و مديرية لـحسابات لوطنية.
* **مراكز لـأبحاث:** بحال مركز دّراسات و لـأبحاث دّيموغرافية (CERED) و لـمرصد د ظروف لـعيش د لـأسر.
* **مؤسسات أكاديمية:** لـمندوبية كاتشرف على جوج مدارس كبار د لـمهندسين و لـأطر: **[[لمعهد الوطني د لإحصاء وليقتصاد للتطبيقي]]** (INSEA) و **[[مدرسة علوم لإعلام]]** (ESI).

## لعيون د لكلام

## شوف تا
* لإحصاء لعام د سكان وسكنى (لمغريب)
* ليقتصاد د لمغريب

تصنيف:مؤسسة حوكومية ف لمغريب
تصنيف:حوكومة د لمغريب
تصنيف:تأسيسات د 2003 ف لمغريب
تصنيف:إحصاء ف لمغريب